**VARNA RABA INTERNETA**

Internet je nepogrešljivo orodje za iskanje informacij, povezovanje s prijatelji in uporabno v številne druge namene. Vseeno pa ne prinaša le dobrega. Spletnim nevarnostim so izpostavljeni predvsem mladi.

**Kako mlade zavarovati pred grožnjami, ki nanje prežijo na internetu?**

* Seznanite jih z nevarnostmi, s katerimi se lahko srečajo. Opozorite jih, da morajo biti pri uporabi spleta previdni.
* Predvsem jih opozorite na nevarnosti, s katerimi se lahko srečajo na družabnih omrežjih. Opozorite jih, naj med prijatelje ne sprejemajo ljudi, ki jih ne poznajo tudi osebno. Naj na družabnih omrežjih ne delijo svojih osebnih podatkov ter objav in fotografij, ki bi jih kasneje lahko obžalovali.
* Opozorite jih, da morajo pred objavo vsake fotografije za dovoljenje vprašati tiste, ki so na njej. Sicer kršijo osebne pravice.
* Dajte jim vedeti, da se lahko za vsako vprašanje in težavo obrnejo na vas. Spodbujajte odprt dialog in podporo.
* Otroku dostopa do pornografskih vsebin na internetu ne morete preprečiti, saj je ta dostopna že v obliki oglasnih sporočil. Vseeno pa mu lahko prek pogovora razložite, zakaj te vsebine niso primerne zanj.
* Omejite čas, ki ga otrok lahko dnevno porabi za brskanje po spletu.
* Zlasti pri mlajših otrocih bodite pozorni na to, katere aplikacije uporablja. Preverite, če gre za varne aplikacije.

Vsekakor ne morete vedno in povsod spremljati, kakšne vsebine pregleduje otrok. Pomembno pa je, da ga opremite z vsemi potrebnimi informacijami. Naj se zaveda tako prednosti kot nevarnosti, ki mu jih ponuja splet. Bodite mu tudi vedno na voljo za vsa morebitna vprašanja. Tako boste naredili največ za njegovo internetno varnost.

Vir: varnostnaspletu.si

**Kam po pomoč (po moč)?**

**- Logout** je prvi specializirani center pomoči ob različnih tveganih spletnih vedenjih. Njihovo primarno področje je digitalna zasvojenost.

|  |  |  |
| --- | --- | --- |
| LOGOUT LJUBLJANAMetelkova ulica 15SI-1000 LjubljanaM: +386 (41) 233 474 | LOGOUT IZOLALjubljanska ulica 22SI-6000 IzolaM: +386 (64) 236 516 | LOGOUT CELJEUlica XIV divizije 143000 CeljeM: +386 (31) 832 646 |
| E: info@logout.si |

**- www.safe.si**